  Туспуктэм: Алёна Селезнёва Наталия Сильвестрова 30 инвожое—1 пӧсьтолэзе Шаркан ёросысь Быгы гуртын финн-угор сиён-юонъя «Быг-Быг» IX калыккуспо фестиваль ортчоз. Со улсын нырысьсэ «Мисс Быг-Быг – 2023» вожвылъяськон радъяськоз, ужрадэ быгылес мугоро чеберайёслы пыриськыны ӵекто. Со сярысь фестивальлэн «ВКонтакте» мерлыко вотэсысь огиназ ивортӥзы. Пӧртэм выжыысь 20-45 аресъем нылмуртъёс но нылкышноос ас калыксылэн лулчеберетэныз, сям-йылолъёсыныз тодматыны но «Мисс Быг-Быг» ним, корона но коньдон кузьым понна нюръяськыны ӧтё. Вожвылъяськон кык люкетэз ортчоз. Быръён люкетэз онлайн амалэн 1-31 куартолэзе мыноз. «Я мис Быг-Быг» темая видеовизитка дасяно но zhoakebinea@mail.ru электрон почтае келяно. Йылпумъянъёсты 5-тӥ инвожое «Быг-Быг» фестивальлэн «ВКонтакте» мерлыко вотэсысь огиназ шараялозы. Вожвылъяськонлэн финалэз «Быг-Быг» фестивальын 30-тӥ инвожое 20 часын ортчоз. Та люкетын чеберайёс ньыль экеронъёс пыр ортчоно луозы: визитка, творческой вожвылъяськон, витьымтэ юанъёс но Шарканысь трикотаж фабрикалэн гужем дэремъёсыныз дефиле. Вожвылъяськонлэн куронъёсыныз пыр-почгес чӧлсконпусъя тодматскыны луоз. Тодэ вайытом, Быгы гуртын удмурт кырӟанъёсты гожтонъя «Мастерская этноязыкового творчества «БыгыГур» ӵектос ужа. «Быг-Быг» фестивальын йылпумъясь возьматон лэсьтыны чакламын. Тегъёс: фестиваль вожвылъяськон чеберлык Шаркан Удмуртия  